**Lënda:** Kthim Përgjigje

I nderuar Z....,

Më datë 13 Korrik 2023 shoqëria KESH-sh.a. është njohur me kërkesën tuaj lidhur me çmimet e shitjes dhe blerjes se energjisë elektrike nga KESH sh.a. për vitin 2021 e 2022.

Ne vijim të sa me sipër, duam t’ju sqarojmë se bursa Hungareze përdoret për referencë, pasi gjeografikisht çmimi i energjisë për flukset që qarkullojnë në Hungari nuk mund të jetë i njëjtë edhe për Shqipërinë.

Lidhur me këtë sqarojmë se për te siguruar energji elektrike nga Bursa Hungareze, çdo shoqëri tregtare/prodhuese duhet të marrë dhe të sigurojë nga ankandet ditore të shpallura nga OST-të e shteteve ku duhet të kalojë energjia, kapacitete transmetuese (Cross Border Capacities, CBC). Kapacitetet transmetuese janë “rruga” ku duhet të kalojë energjia dhe si e tille është me pagesë në çdo shtet (përfshirë Shqipërinë).

* **Në rastin e shitjes** se energjisë nga KESH sh.a, shoqëritë tregtare/prodhuese duhet të sigurojnë kapacitete transmetuese për ta shitur këtë energji, shembull në Bursën Hungareze dhe ta kalojnë këtë energji sipas linjave transmetuese te shteteve te mëposhtme:

Rruga e parë: *Shqipëri → Mali i Zi → Serbi → Hungari*

Rruga e dytë: *Shqipëri → Mali i Zi → Bosnje Hercegovina → Kroaci → Hungari*

Rruga e tretë: *Shqipëri → Kosove → Maqedoni → Bullgari → Rumani → Hungari*

Rruge alternative

Çmimi i pritshëm për shitje të energjisë elektrike shoqërive tregtare/prodhuese nga KESH sh.a., duke u bazuar tek formula e përdorur nga Bordi i ERE për Metodologjinë e përcaktimit te çmimit/tarifave do të ishte = [Çmimi referencë i Bursës Hungareze - Kosto/Çmimi i kapaciteteve i siguruar nga ankandet e shpallura nga OST-të e çdo shteti ku kalon - Kosto administrative / fitim të shoqërive tregtare/prodhuese - Kosto/fi-ja që Bursat kërkojnë për çdo transaksion - Kosto të tjera (kosto krediti, parapagimi etj.)]

* **Në rastin e Blerjes** se energjisë nga KESH sh.a, shoqëritë tregtare/prodhuese duhet të sigurojnë kapacitete transmetuese për ta blerë këtë energji, shembull në Bursën Hungareze, dhe ta kalojnë këtë energji sipas linjave transmetuese të shteteve të mëposhtme:

Rruga e parë: *Hungari → Serbi → Mali i Zi → Shqipëri*

Rruga e dytë: *Hungari→ Kroaci → Bosnje Hercegovine → Mali i Zi → Shqipëri*

Rruga e tretë: *Hungari → Rumani→ Bullgari→ Maqedoni→ Kosove → Shqipëri*

Rruge alternative

Çmimi i pritshëm për blerje te energjisë elektrike nga shoqëritë tregtare/prodhuese, duke u bazuar tek formula e përdorur nga Bordi i ERE pre Metodologjinë e përcaktimit të çmimit/tarifave do të ishte = [Çmimi referencë i Bursës Hungareze + Kosto/Çmimi i kapaciteteve i siguruar nga ankandet e shpallura nga OST-të e çdo shteti ku kalon + Kosto administrative/fitim të shoqërive tregtare/prodhuese + Kosto/fi-ja që Bursat kërkojnë për çdo transaksion + Kosto të tjera (kosto krediti etj.)]

Siç konstatohet edhe nga mënyra si formohet çmimi, nuk mund të bëjmë referenca të çmimit të barabarta me bursën Hungareze si në shitje ashtu edhe në blerje. KESH nuk është i anëtarësuar në bursë për shkak të garancive të larta financiare dhe nevojës për të operuar ndërkombëtarisht në sigurimin e kapaciteteve të transmetimit. Gjithashtu anëtarësimi në ndonjë Bursë (Energy Exchange) kërkon stabilitet financiar të kompanisë. Këto janë arsyet që KESH, në pamundësi për të operuar drejtpërdrejtë në Bursë, tregton energji nëpërmjet palëve të treta.